**«Άρωμα Αμπέλου»**

* Εκπαιδευτικό Μουσείο στη Βάσα Κοιλανίου και πρόγευμα στην αυλή (Τηλ. 25942634 κ.Μιχάλης)
* Μουσείο Ζιβανίας και εκκλησία του χωριού (Τηλ. 25942634 κ.Μιχάλης
* Μοναστήρι του Τιμίου Σταυρού και Λινός (αναπαλαιωμένο πατητήρι) στο Όμοδος - Πρόγευμα στο πάρκο δίπλα από χώρο στάθμευσης
* Μουσείο Απελευθερωτικού Αγώνα 1955-59, στο εκκλησιαστικό Μουσείο και στο Μουσείο Δαντέλας –Πιπίλας που βρίσκονται στον περίγυρο του Μοναστηριού.
* Άρσος επίσκεψη σε βιοτεχνία παρασκευής ππαλουζέ
* Όμοδος, επίσκεψη σε οινοποιείο
* Επίσκεψη και ξενάγηση στο Οινομουσείο στην Ερήμη από Λειτουργό του Μουσείου (Τηλ.25873808 Φράνσις Guy)

\* Στο Οινομουσείο, ενδέχεται να υπάρχει χρέωση.

Περιγραφή

Η Βάσα Κοιλανίου είναι ένα από τα πιο σημαντικά οινοπαραγωγικά χωριά με παραδοσιακή αρχιτεκτονική και λιθόστρωτα δρομάκια. Οι μαθητές θα έχουν την ευκαιρία να γνωρίσουν στις αίθουσες του Εκπαιδευτικού Μουσείου, την εξέλιξη της παιδείας στο νησί μας από τον καιρό της Τουρκοκρατίας μέχρι τις μέρες μας. Επίσης, στο ίδιο χωριό θα έχουν την ευκαιρία να επισκεφτούν το μουσείο Ζιβανίας και το Εκκλησιαστικό μουσείο. Σε περίπτωση που επιλεγεί το Όμοδος για εκδρομή, τα παιδιά θα επισκεφτούν ένα από τα πιο γνωστά Μοναστήρια της Κύπρου αφιερωμένο στον Τίμιο Σταυρό. Στον ίδιο χώρο βρίσκεται και το Μουσείο του Απελευθερωτικού Αγώνα 1955-59, το εκκλησιαστικό Μουσείο και το Μουσείο Δαντέλας –Πιπίλας. Από τα σπουδαιότερα μνημεία προβιομηχανικής τεχνολογίας είναι ο Λινός, όπου θα δουν πως έφτιαχναν πριν πολλά χρόνια το κρασί στη περιοχή των κρασοχωριών. Στο Όμοδος υπάρχουν επίσης αρκετά σύγχρονα οινοποιεία τα οποία με προσυνεννόηση μπορούν να δεχτούν επισκέψεις. Στο Άρσος, ένα από τα μεγαλύτερα κρασοχώρια, αναβιώνουν μέχρι σήμερα παραδοσιακές ασχολίες, ένα από αυτά τα εργαστήρια μπορούν να επισκεφτούν τα παιδιά. Στο χωριό Ερήμη λειτουργεί το Οινομουσείο Κύπρου, όπου τα παιδιά θα έχουν την μοναδική ευκαιρία να γνωρίσουν την ιστορία της παραγωγής του κρασιού στην Κύπρο.